Sarah Jane Baines

Sarah Jane Baines, ezkongabetan Sarah Jane Hunt (Birmingham, Erresuma Batua, 1866ko azaroaren 30a – Port Melbourne, 1951ko otsailaren 20a) feminista, sufragista eta erreformatzaile sozial britainiar-australiarra zen. Epaimahai batek epaitu zuen lehen sufragista izan zen. Mugimendu sufragistan, “Jennie Baines” deitzen zitzaion. 

 Biografia 
Sarah Jane Baines Birminghamen (Ingalaterra) jaio zen, 1866an, Sarah Ann-en (sortzez Hunt) eta su-arma egilea zen James Edward Hunt-en alaba zen. 

Joseph Chamberlainen munizio-fabrikan hasi zen lanean, gero Salbazio Armadan sartu zen, eta ebanjelizazioa egin zuen Boltonen langileen misio independente batean.

1888ko irailaren 26an ezkondu zen, Boltonen, George Bainesekin, botagilea eta zapataria, eta bost seme-alaba izan zituzten, 1888 eta 1899 artean. 

Annie Kenneyk uste zuen "atzeman daitekeen emakume zintzoenetako bat zela, iraultzaile petoa". Alderdi Laborista Independentearekin, Ikasleen Elikadura Batzordearekin eta Langabeen Batzordearekin bat egin zuen.

 Emakumearen boto-eskubidearen aldeko jarduerak 
1905eko urrian, egitate-bidea zela-eta Annie Kenney eta Christabel Pankhurst sufragistak atxilotu zituzten. Bainesek hori jakin zuenean, Women's Social and Political Unionekin bat egin zuen, lehenik boluntario gisa, eta, gero, 1908ko otsailetik aurrera, ordainpeko antolatzaile gisa, astean 2 liberako soldatarekin. Bere lana zen elkarretaratze publikoak antolatzea, bilerak oztopatzea, eta WSPUren adar berriak sortzea Ingalaterrako iparraldean eta Midlandsetan.alt=Emmeline Pethick Lawrence receiving a bouquet of flowers from Jennie Baines, Flora Drummond and Frederick Pethick Lawrence watching.|thumb| Emmeline Pethick-Lawrence Jennie Bainesen lore-sorta bat jasotzen, Flora Drummond eta Frederick Pethick-Lawrenceren aurrean.|265x265px
Urte hartan bertan, 1908ko azaroan, Baines epaitu zuten Leedseko Coliseumean legez kanpoko bilera bat egiteagatik. Sei asteko kartzela-zigorra ezarri zioten, Armley Goalen (Leeds). 

Baines hamabost aldiz kartzelaratu zuten manifestazioetan parte hartzeagatik. Espetxeratu egin zuten, beste hamabi pertsonarekin oztopoak jartzeagatik, besteak beste, Mary Leigh, Lucy Burns, Alice Paul, Emily Davison eta Mabel Capperrekin, 1909ko uztailean, Lloyd Georgek Limehousen egindako bilera publikoa eteten saiatzeagatik.

Baines, Lizzie Baker izenpean, Gladys Evans, Mary Leigh eta Mabel Capperrekin batera, Dublingo Erret Antzokiari su ematen saiatu zen, Herbert Henry Asquith lehen ministroaren bisitaren bezperan, 1912ko uztailean Home Ruleri buruz hitz egitera etorria. Zazpi hilabeteko kartzela-zigorra ezarri zioten Central Bridewelleko kartzelan (Dublin). Gose-greba egin zuen, eta bost egun igaro ondoren askatu zuten. 


Bainesek Sydenhamen korua eritasuna zuen, eta, horrekin, bortxaz elikatua izan zedin ekidin zuen. Bainesek Hunger Strike Medal bat jaso zuen, “bere ausardiagatik”. 

1913ko maiatzean, berriro atxilotu zuten, Hyde Parkeko bilera batean oztopo egiteagatik, eta hilabeteko kartzela-zigorra ezarri zioten. WSPUko buruzagiek uste zuten ez zegoela berriz kartzelan egoteko moduan, eta Baines eta bere familia Galesko Herrialdera eraman zituzten. Handik itsasontzi bat hartu zuten Australiara, 1913ko azaroan aurreikusitako epaiketa baino lehen. Epaiketak jarraitu zuen, eta absolbitu egin zituzten George eta Wilfred Baines.

 Australiako bizitza 
Baines 1913ko abenduan iritsi zen Melbournera, 47 urte zituela. 

Familia Fitzroyn instalatu zen, eta Alderdi Sozialista Viktoriarrarekin eta Alderdi Laboristarekin elkartu zen. 1914ko urtarrilean sartu zen Women's Political Associationen, eta Women's Peace Armyren sortzaileetako bat izan zen. Adela Pankhurstekin, Lehen Mundu Gerrako errekrutatzearen aurkako kanpaina egin zuen, 1916-1917an. Bederatzi hilabeteko kartzela-zigorra ezarri zieten biei, baina, arrazoi juridikoak tarteko, aske utzi zituzten apelazioan. 

Baines berriro kartzelaratu zuten 1919ko martxoan, Yarra Banken debekatutako bandera gorria astintzeagatik, gose-greba egin zuen, eta lau egun geroago askatu zuten, fiskal nagusiak hala erabakita. 

1920an, Bainesek Partidu Komunista Victorian ezartzen lagundu zuen; handik bost urtera baztertu zuten, eta, gero, Alderdi Laboristarekin elkartu zen. 

1926an, familia Port Melbournen instalatu zen, eta Baines 1928tik 1948ra Adingabeen Auzitegiko magistratu berezi izendatu zuten.

 Ondorengotza 
Bigarren Mundu Gerraren ondorengo jarduerak murriztu bazituen ere, bista galdu zuelako, jendaurrean hitz egin zuen 1951ko otsailaren 20an, Port Melbournen, hil baino hilabete batzuk lehenago.

 Erreferentziak 

 Bibliografia 

 (en) Judith Smart, « Baines [née Hunt], Sarah Jane [Jennie] (1866–1951) », dans Oxford Dictionary of National Biography, Oxford University Press, 2004 (lire en ligne )

 Ikus, gainera 
 Suffragette
 Sufragisten zerrenda
 Sufragisten zapia
 Suffragette filma
 Emakumeen sufragismoa

 Kanpo estekak 
 Surveillance Photograph of Militant Suffragettes' - Image of Jennie Baines in the National Portrait Gallery.
 [http://www.npg.org.uk/collections/search/portrait/mw56947/Jennie-Baines?LinkID=mp58989&role=sit&rNo=1 Jennie Baines', Kriminal Record Office-ren eskutik - Image of Jennie Baines, National Portrait Galleryn

Kategoria:Birminghamdarrak
Kategoria:Sufragistak
Kategoria:Sufragista britainiarrak